
23-TA-2167: Noteikumu projekts (Grozījumi)
Grozījumi Ministru kabineta 2023. gada 27. jūnija noteikumos Nr. 353 "Eiropas Savienības kohēzijas politikas programmas 2021.–2027. gadam 2.1.3. specifiskā atbalsta mērķa "Veicināt pielāgošanos klimata pārmaiņām, risku novēršanu un noturību pret katastrofām" 2.1.3.2. pasākuma "Nacionālas nozīmes plūdu un krasta erozijas pasākumi" pirmās projektu iesniegumu atlases kārtas īstenošanas noteikumi"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 06.09.2023.)
Aicinām anotācijas 1.3.sadaļas risinājuma aprakstu, kas skaidro finansējuma izmaiņas un tā sadalījumu, norādīt anotācijas 3.sadaļas 6.punktā.
 
Piedāvātā redakcija
-
	Ņemts vērā
Precizēta anotācijas 3.sadaļas 6.punkts un 1.3. sadaļas risinājumu apraksts.
	1.3. Pašreizējā situācija, problēmas un risinājumi

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 06.09.2023.)
Ņemot vērā, ka papildus ERAF finansējums 2.1.3.2. pasākuma "Nacionālas nozīmes plūdu un krasta erozijas pasākumi" pirmajai projektu iesniegumu atlases kārtai tiek pārdalīts no 2.1.3.2. pasākuma "Nacionālas nozīmes plūdu un krasta erozijas pasākumi" otrās projektu iesniegumu atlases kārtas, lūdzam papildināt anotāciju, norādot arī noteikto finansējumu otrajai projektu iesniegumu atlases kārtai. Vienlaikus lūdzam papildināt anotāciju ar informāciju par ierosināto grozījumu ietekmi uz 2.1.3.2. pasākuma "Nacionālas nozīmes plūdu un krasta erozijas pasākumi" otrās projektu iesniegumu atlases kārtas priekšatlasi, ņemot vērā anotācijā minēto, ka finansējums tiek pārdalīts no projektu iesniegumu atlases otrās kārtas, kur joprojām norit priekšatlase.
Piedāvātā redakcija
-
	Ņemts vērā
Precizēta informācija anotācijas 1.3. sadaļā, norādot, ka  2.1.3.2. pasākuma īstenošanas otrās kārtas projektiem tiek paredzēti 34 838 404 euro no ERAF, kas jāņem vērā arī atlasot projektu idejas priekšatlases procesā, kas vēl nav noslēdzies, un 2.1.3.2. pasākuma otrai kārtai tiek plānots vismaz 15% pašvaldības budžeta līdzfinansējums projektu īstenošanai.
	1.3. Pašreizējā situācija, problēmas un risinājumi

	3.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 06.09.2023.)
Aicinām papildināt anotācijas 3.sadaļas punktu “Cita informācija” ar informāciju, ka pasākuma īstenošanai ERAF finansējuma daļa tiks pieprasīta no valsts budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.
 
Piedāvātā redakcija
-
	Ņemts vērā
Precizēta anotācijas 3.sadaļas punkts "Cita informācija" par ERAF finansējuma pieprasīšanu no valsts budžeta 80.00.00 programmas.
	3. Tiesību akta projekta ietekme uz valsts budžetu un pašvaldību budžetiem

	4.
	Noteikumu konsolidētā versija
27. Ja sadarbības iestādei ir pieejami valsts budžeta līdzekļi, tā, izvērtējot plānotā avansa apmēru un tā pamatojumu un pamatojoties uz finansējuma saņēmēja rakstisku avansa pieprasījumu, pēc vienošanās par projekta īstenošanu noslēgšanas var piešķirt finansējuma saņēmējam avansu. Finansējuma saņēmējs avansa pieprasījumu sagatavo un sadarbības iestāde to apstiprina, ņemot vērā, ka plānotā avansa apmērs un tā pamatojums atbilst spējai to izlietot sešu mēnešu laikā saimnieciskā gada ietvaros. Finansējuma saņēmējam avansu var piešķirt līdz 50 procentiem no projektam piešķirtā Eiropas Reģionālās attīstības fonda, valsts budžeta un pašvaldības līdzfinansējuma kopsummas, ievērojot, ka avansu var izmaksāt vairākos maksājumos un avansa un starpposma maksājumu kopsumma nepārsniedz 90 procentus no projektam piešķirtā Eiropas Reģionālās attīstības fonda, valsts budžeta un pašvaldības finansējuma kopsummas.
	Priekšlikums (FM - 06.09.2023.)
Vēršam uzmanību, ka Ministru kabineta 2023. gada 25. aprīļa noteikumu Nr. 205 "Valsts budžeta līdzekļu plānošanas kārtība Eiropas Savienības fondu projektu īstenošanai un maksājumu veikšanai 2021.–2027. gada plānošanas periodā" 16. punkts paredz, ka sadarbības iestāde, veicot avansa un starpposma maksājumus, ievēro nosacījumu, ka to kopsumma nedrīkst pārsniegt 90 % no projektam piešķirtā Eiropas Savienības fonda finansējuma un, ja tas paredzēts projektā, valsts budžeta līdzfinansējuma kopsummas, izņemot šo noteikumu 17. un 18. punktā minēto gadījumu.
Savukārt minēto noteikumu 10. punktā minēts avansa apjoma aprēķins, to aprēķinot no projektam piešķirtā Eiropas Savienības fonda finansējuma un, ja tas ir paredzēts projektā, valsts budžeta līdzfinansējuma kopsummas.
Ievērojot minēto, lūdzam saglabāt 27. punktu šobrīd spēkā esošajā redakcijā, t.i., nenorādot uz pašvaldības līdzfinansējumu kā daļu no finansējuma kopsummas, no kuras tiek aprēķināts maksimālais avansa apmērs un maksimālais avansa un starpposma maksājumu kopsummas apmērs.
Piedāvātā redakcija
-
	Ņemts vērā
Saglabāta 27. punktu šobrīd spēkā esošajā redakcijā MK noteikumus Nr. 353.
	-



